[]

บริษัท วินโคสท์ อินดัสเทรียล พาร์ค จำกัด (มหาชน)

1.ปัจจัยความเสี่ยง

1.  ความเสี่ยงด้านการเงิน

  สืบเนื่องจากปัญหาการขาดสภาพคล่องตั้งแต่ปี 2550 จนถึงปี 2551
  และผลกระทบจากปัญหาการตกต่ำของภาวะเศรษฐกิจโลกและปัญหาทางการเมืองภายในประเทศ
  ทำให้แผนการเสนอขายหุ้นสามัญเพิ่มทุนแก่นักลงทุนสถาบันแบบเฉพาะเจาะจงต้องล่าช้าออกไป
  จึงมีผลกระทบต่อแผนการดำเนินงานของบริษัท

  อย่างไรก็ตาม ในปี 2553
  บริษัทได้หยุดการให้บริการขนส่งทางรถไฟซึ่งเป็นหน่วยธุรกิจที่มีการขาดทุนสูง
  เนื่องจากต้นทุนในการดำเนินงานนั้นสูง และต้องใช้กระแสเงินสดในการดำเนินงานสูงมาก
  ประกอบกับบริษัทมีลูกค้าในเขตปลอดอากรเพิ่มขึ้นเมื่อเปรียบเทียบกับในช่วงระยะเวลาเดียวกันของปีก่อน
  ดังนั้นปัญหาการขาดสภาพคล่องของบริษัทและบริษัทย่อย จึงมีสภาพที่ดีขึ้น ดังนั้นบริษัทฯ
  จึงสามารถปรับปรุงโครงสร้างหนี้กับสถาบันทางการเงินได้เมื่อต้นปี 2553
  และปัจจุบันสถานะการเป็นลูกหนี้ของบริษัทอยู่ในสถานะปกติเนื่องจากได้มีการชำระเงินต้นพร้อมดอกเบี้ยได้ตามแผนการผ่อนชำระ
  บริษัทมีการศึกษาความเป็นไปได้สำหรับธุรกิจเขตปลอดอากรใหม่คือการขยายการให้บริการในเขตปลอดอากรแห่งใหม่ซึ่งถ้าเป็นไปตามแผน
  บริษัทก็อาจจะทำการรีไฟแนนซ์
  กับสถาบันการเงินอื่นเพื่อให้มีสภาพคล่องที่ดีขึ้นและสามารถขยายธุรกิจต่อไปได้
  สำหรับแผนการขายหุ้นสามัญเพิ่มทุนแก่นักลงทุนสถาบันแบบเฉพาะเจาะจง
  บริษัทก็ยังได้รับการติดต่อสอบถามจากนักลงทุน ซึ่งคาดว่าจะมีความชัดเจนในเรื่องดังกล่าวมากขึ้น
  เมื่อสถานการณ์ของตลาดทุนเอื้ออำนวย

2.  ความเสี่ยงจากการที่บริษัทมีส่วนต่ำมูลค่าหุ้นจำนวนมากทำให้บริษัทอาจจะไม่สามารถจ่ายเงินปันผลได้ในระยะเวลาอันใกล้

  ในระหว่างปี 2548
  บริษัทได้ลดทุนจดทะเบียนเพื่อนำมาชดเชยส่วนต่ำมูลค่าหุ้นและผลขาดทุนสะสมของบริษัท
  โดยได้ชดเชยผลขาดทุนสะสมก่อนที่จะชดเชยส่วนต่ำกว่ามูลค่าหุ้น
  ซึ่งบริษัทได้ดำเนินการตามกฎหมาย ดังนั้น ณ วันที่ 31 ธันวาคม 2548
  งบการเงินของบริษัทจึงไม่ปรากฏผลขาดทุนสะสม แต่ยังคงมีส่วนต่ำกว่ามูลค่าหุ้นจำนวน 264.64
  ล้านบาท

  บริษัทได้รับหนังสือจากสำนักงานคณะกรรมการกำกับหลักทรัพย์และตลาดหลักทรัพย์ (สำนักงาน
  ก.ล.ต.) เลขที่ กลต.ชส.(ว)4/2548 เรื่อง
  ความเห็นเกี่ยวกับวิธีการบันทึกบัญชีในการลดทุนไปล้างขาดทุนสะสม ลงวันที่ 16 พฤศจิกายน
  2548 เนื่องจากบริษัทได้ลดทุนเพื่อมาชดเชยผลขาดทุนสะสมก่อนที่จะชดเชยส่วนต่ำกว่ามูลค่าหุ้น
  ดังนั้น บริษัทจึงได้ส่ง ข้อหารือกลับไปยังสำนักงาน ก.ล.ต. ในประเด็นดังกล่าว ทั้งนี้ สำนักงาน
  ก.ล.ต. ได้ส่งหนังสือเวียน ที่ กลต.ช. 251/2549 เรื่อง
  ตอบข้อหารือเกี่ยวกับวิธีการบันทึกบัญชีในการลดทุนเพื่อล้างขาดทุนสะสม ลงวันที่ 8 กุมภาพันธ์
  2549 กลับมาให้บริษัท โดยได้แนบหนังสือของสภาวิชาชีพบัญชี ลงวันที่ 26 มกราคม 2549
  ซึ่งได้แจ้งถึงการผ่อนผันการบังคับใช้วิธีการบันทึกบัญชี
  ซึ่งบริษัทจะปฏิบัติตามเงื่อนไขในการผ่อนผันการบังคับใช้วิธีการบันทึกบัญชี ทั้งนี้
  ฝ่ายบริหารของบริษัทได้
  ขอผ่อนผันการแก้ไขลดส่วนต่ำกว่ามูลค่าหุ้นดังกล่าวให้หมดไปเป็นระยะเวลา 3 ปี
  ซึ่งการขอผ่อนผันดังกล่าวได้ครบ กำหนดในวันที่ 16 กุมภาพันธ์ 2552 แล้ว
  และคณะกรรมการบริษัท
  มีมติให้ขยายระยะเวลาในการแก้ไขการลดส่วนต่ำมูลค่าหุ้นดังกล่าวออกไปอีกเป็นระยะเวลา 3 ปี
  และได้ครบกำหนดการขอขยายในเดือนมีนาคม 2555
  อย่างไรก็ตามบริษัทไม่สามารถแก้ปัญหาส่วนต่ำกว่ามูลค่าหุ้นได้ตามแผน
  ซึ่งสาเหตุหลักมาจากปัจจัยทางเศรษฐกิจโลก
  และปัญหาความไม่แน่นอนทางการเมืองภายในประเทศ ซึ่งมีความไม่แน่นอนสูงมาก
  และเป็นปัจจัยเสี่ยงอย่างมาก ดังนั้นคณะกรรมการบริษัท
  มีมติให้ขยายระยะเวลาในการแก้ไขการลดส่วนต่ำมูลค่าหุ้นดังกล่าวออกไปอีกเป็นระยะเวลา 3 ปี
  โดยจะครบกำหนดภายในเดือนมีนาคม 2558 ซึ่งคาดว่าบริษัทฯ จะสามารถแก้ปัญหาต่างๆ
  ได้เนื่องจากสภาวการณ์ต่างๆ น่าจะเอื้ออำนวย

ส่วนที่ 1 หน้าที่ 2

[]บริษัท วินโคสท์ อินดัสเทรียล พาร์ค จำกัด (มหาชน)

  อย่างไรก็ดี หากบริษัทจะจ่ายเงินปันผล
  กำไรสะสมคงเหลือหลังจากจ่ายเงินปันผลของบริษัทต้องมีจำนวนไม่น้อยกว่า
  ส่วนต่ำกว่ามูลค่าหุ้นที่ค้างอยู่ในบัญชี

3.  ความเสี่ยงจากการที่ธุรกิจมีขนาดเล็ก

  ปัจจุบันบริษัทมีธุรกิจให้เช่าพื้นที่ในเขตปลอดภาษีอากร โดยมีขนาดพื้นที่ประมาณ 65 ไร่
  ซึ่งมีขนาดเล็กเมื่อเทียบกับบริษัทอื่นในตลาดหลักทรัพย์ที่ประกอบธุรกิจคล้ายกัน
  และธุรกิจดังกล่าวสร้างรายได้ให้กับบริษัทค่อนข้างน้อย โดยปี 2554
  บริษัทมีรายได้จากการให้เช่าพื้นที่ และค่าบริการจำนวน 42.39 ล้านบาท
  ธุรกิจการให้บริการด้านอื่นๆ จำนวน 4.10 ล้านบาท
  ซึ่งรายได้จากธุรกิจดังกล่าวสามารถสร้างรายได้รวมทั้งสิ้น 46.49 ล้านบาท
  ถือว่ายังมีขนาดเล็กเมื่อเทียบกับบริษัทในกลุ่มอุตสาหกรรมเดียวกัน

4.  ความเสี่ยงเกี่ยวกับสิ่งอำนวยความสะดวก สาธารณูปโภคและการจัดการบริการ

  การจัดหาสาธารณูปโภค เช่น ระบบประปา ระบบไฟฟ้า
  ความสามารถในการรับน้ำหนักของฐานราก เป็นสิ่งที่ลูกค้าต้องการในกิจกรรมการผลิต
  เนื่องจากฐานรากของพื้นที่ให้เช่าในเขตปลอดอากร
  เป็นฐานรากที่เหมาะสมสำหรับอุตสาหกรรมเบา จึงถือเป็นความเสี่ยงของธุรกิจ

  ดังนั้น บริษัทจึงมุ่งเน้นเจาะกลุ่มลูกค้าที่จะเช่าพื้นที่ในเขตปลอดอากร
  เฉพาะกลุ่มผู้ผลิตสินค้าที่มีน้ำหนักเบาเท่านั้น

ส่วนที่ 1 หน้าที่ 3